MISTOQSIJA BIL-MIKTUB P-1483/07 lill-Kummissjoni (15 ta' Marzu 2007) Suġġett: Għajnuna għar-Ristrutturar Qabel l-adeżjoni ta' Malta fl-Unjoni Ewropea, il-Gvern Malti kien wiegħed lill-produtturi tal-majjal li jagħtihom appoġġ waqt li jadattaw għall-Programm tat-tneħħija tat-taxxi, li kien wieħed mill-prerekwiżiti tas-sħubija fl-UE. Dan il-programm ta' appoġġ, imsejjaħ Programm Speċjali ta' Politika tas-Suq għall-Agrikoltura Maltija ('Special Market Policy Programme for Maltese Agriculture' - SMPPMA), kien jinkludi €800,000 f'għajnuna annwali għar-ristrutturar ta' dan is-settur bejn l-2004 u l-2010. Il-Kummissjoni Ewropea qablet ma' l-SMPPMA. Il-produtturi tal-majjal infurmawni li għalkemm it-taxxi tneħħew kif miftiehem, l-għajnuna għar-ristrutturar għall-2006 ma ġietx allokata. Barra minn hekk, s'issa ma nħarġet l-ebda applikazzjoni għall-allokazzjoni ta' l-2007, li hija kruċjali għal dan is-settur li qiegħed dejjem aktar iħabbat wiċċu ma' diffikultajiet. Il-Kummissjoni taf b'dan il-fatt u se titlob lill-Gvern Malti sabiex iżomm il-wegħda li għamel (kif jidher f'diversi dokumenti uffiċjali) lill-produtturi tal-majjal?
Extracted from 14614397__WQ__P-2007-1483__MT.txt